KOMISSION TIEDONANTO NEUVOSTOLLE

Euroopan kehitysrahastoja koskevista rahoitustiedoista

Esipuhe

Komissio esittää tässä asiakirjassa sisäisen sopimuksen[1] 7 artiklan 3 kohdan ja kymmenennen EKR:n varainhoitoasetuksen[2] 57 artiklan 3 ja 4 kohdan mukaisesti ennusteet varainhoitovuosien 2011–2012 sitoumuksista, maksuista ja rahoitusosuuksista, kun otetaan huomioon investointikehystä koskevat Euroopan investointipankin (EIP) ennusteet.

Tässä asiakirjassa annetaan tiedot (8.–10.) EKR:jen rahoituksen toteutumisesta vuonna 2010 ja ennusteet vuosien 2011–2013 toteutumisesta.

Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. Kaikkia muita välineitä, myös EIP:n aiemmin hallinnoimia välineitä (riskipääomat ja korkotuet), koskevat rahoitusosuudet maksetaan komissiolle.

JOHDANTO

Komissio ja EIP ovat saattaneet ajan tasalle varainhoitovuosien 2011 ja 2012 maksusitoumuksia ja maksuja koskevat ennusteet kaikkien AKT-maiden[3] ja MMA:iden[4] osalta. Maksuja koskevaan arvioon on kiinnitetty erityistä huomiota, jotta jäsenvaltiot voisivat varata mahdollisimman tarkat määrät kansallisiin talousarvioihinsa, ja jotta EKR:ään olisi käytettävissä riittävästi määrärahoja niin, että kassavaroista ei tule puutetta.

Sisäisen sopimuksen[5] kymmenettä EKR:ää koskevan 7 artiklan ja varainhoitoasetuksen[6] 57 artiklan 5 kohdan mukaisesti arvioita tarkistetaan lokakuussa 2011 annettavassa tiedonannossa.

Seuraava kaavio kuvaa maksusitoumusten ja maksujen yleistä kehitystä ja vuosien 2011–2013 ennusteita (komissio ja EIP). Siitä näkyy selvästi vuodesta 1997 alkanut sitoumusten ja maksujen kasvusuuntaus, joka johtuu avun täytäntöönpanon nopeutumisesta. Kuten vuodesta 2008 alkaen on ennakoitu, sitoumusten ja maksujen ero on kaventunut vuosina 2009 ja 2010 maksujen saavutettua sitoumusten tasoa.

Komission ja EIP:n bruttositoumukset ja maksut: suuntaus vuosina 1997–2013[7]

[pic]

1. EUROOPAN KEHITYSRAHASTOJEN TOTEUTUNUT RAHOITUS 31. JOULUKUUTA 2010 (SITOUMUKSET, MAKSUT JA RAHOITUSTILANNE)

Liitteissä 1, 2 ja 3 esitetään todelliset sitoumukset, maksut ja rahoitustilanne vuonna 2010 verrattuna lokakuussa 2010 esitettyihin ennusteisiin[8] sekä ennusteet vuosille 2011 ja 2012.

Vuoden 2010 lopussa kymmenennestä EKR:stä oli sidottu 50 prosenttia, mikä on oikeassa suhteessa tavoitteeseen, jonka mukaan kymmenes EKR on saatava kokonaan sidottua vuoden 2013 loppuun mennessä.

Vuoden 2010 maksujen määrä on suurempi kuin vielä koskaan EKR:ojen aikana ja vahvistaa ylipäätään positiivisen maksusuuntauksen.

2. Vuosien 2011–2013 rahoitusennusteet [9]

SEURAAVASSA TAULUKOSSA ESITETÄÄN AJAN TASALLE SAATETTU ENNUSTE:

[pic]

3. RAHOITUKSEN TOTEUTUMISENNUSTE VARAINHOITOVUOSINA 2011 JA 2012

Liitteissä 1–3 esitetään uudet ennusteet.

Neuvosto päätti lokakuussa 2010[10] jäsenvaltioiden EKR-rahoitusosuuksista vuodelle 2011, että ne maksavat komissiolle 3 690 miljoonaa euroa ja EIP:lle 210 miljoonaa euroa. Uudet vuotta 2011 koskevat ennusteet vahvistavat, että EIP:n kassaan tarvitaan 210 miljoonaa euroa, mutta komission käteistarve on lokakuussa 2010 arvioitua pienempi, yhteensä 3 100 miljoonaa euroa.

Jäsenvaltioiden rahoitusosuuksien enimmäismäärä vuodelle 2012 on 3 800 miljoonaa euroa komissiota varten ja 280 miljoonaa euroa EIP:tä varten[11].

On korostettava, että kyseiset määrät ovat alustavia arvioita, joihin on suhtauduttava varauksella. Komissio ja EIP laativat luotettavampia arvioita kesän jälkeen. Ne esitetään lokakuussa 2010 annettavassa tiedonannossa.

[pic]

[pic]

[pic]

Liite 4: EKR:n rahoitusosuudet jäsenvaltioittain varainhoitovuonna 2011

[pic]

[1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32.

[2] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta.

[3] Afrikan, Karibian ja Tyynenmeren valtiot.

[4] Merentakaiset maat ja alueet.

[5] EUVL L 247, 9.9.2006, s. 32.

[6] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta.

[7] Vuosien 2011–2013 osalta ennusteet.

[8] KOM(2010) 512 lopullinen, 11.10.2010.

[9] Koska vuoden 2013 jälkeisestä rahoituskehyksestä ei ole vielä sovittu ja sen vaikutus toteutumalukuihin on kuitenkin merkittävä, emme esitä komission emmekä EIP:n osalta mitään ennusteita vuosien 2014 ja 2015 sitoumuksista, maksuista ja rahoitusosuuksista.

[10] Neuvoston asiakirja 15831/10, 5.11.2010.

[11] Neuvoston päätös, tehty 29 päivänä marraskuuta 2011, Euroopan kehitysrahaston rahoittamiseksi suoritettavan jäsenvaltioiden rahoitusosuuden vuotuisesta enimmäismäärästä – neuvoston asiakirja 16971/10.